《七老会诗（据年八十五）》
唐代·郑据

东洛幽闲日暮春，邀欢多是白头宾。官班朱紫多相似，

年纪高低次第匀。联句每言松竹意，停杯多说古今人。

更无外事来心肺，空有清虚入思神。醉舞两回迎劝酒，

狂歌一曲会娱身。今朝何事偏情重，同作明时列任臣。

作者简介：郑据，唐，荥阳人，右龙武军长史。曾作七老会诗一首。